Hírek>> : Bottasé a második tesztnap, délután feltámadt a Ferrari
Bottasé a második tesztnap, délután feltámadt a Ferrari
2017.04.19. 17:24
A második – és egyben utolsó – bahreini tesztnapon is a Mercedes állt az eredménylista élére, Valtteri Bottas ráadásul Lewis Hamilton tegnapi legjobbját is túlszárnyalta. Délelőtt problémákkal küzdött, végül azonban beindult a Ferrari; ezúttal a McLaren is eredményes napot zárt!
A múlt vasárnapi versenyen „szenvedő” Bottas már a leintés után kiemelte, roppant fontos lesz számra a bahreini teszt, hiszen egyelőre nem talált magyarázatot tempóvesztésére. A gyakorlás csapata számára is hasonlóan jókor jött, a Mercedes ugyanis jobban meg szeretné érteni a gumik viselkedését, az utóbbi időben ugyanis voltak gondjaik ezen a téren – főleg a hosszú etapokon.
Nem meglepő tehát, hogy a teljes vezérkar (az istálló legfontosabb tagjai) Bahreinben maradt, és mindkét aktív pilótának autóba kellett ülnie a gyakorláson. A ma pályára guruló Bottas meglehetősen intenzív programot teljesített, annak ellenére, hogy délelőtt még a piros zászló is előkerült miatta.
Autója akkor egy mechanikai probléma miatt állt le, később azonban megbízhatóan üzemelt: olyannyira, hogy a finn összesen 143 kört teljesített! Érdekes, hogy a legjobb időeredményét – ami nemcsak a mai nap, hanem a tesztsorozat etalonja is lett – az utolsó órában érte el, amikor a pálya és a levegő hőmérséklete is lehűlt.
A második helyre Sebastian Vettel állt, akinek a tervezettnél jóval rövidebbre sikerült a tesztnapja, hiszen délelőtt csak 8 kört teljesíthetett, miután a Ferrari felfedezett egy hidraulikus problémát az egyik beállítás megváltoztatásakor. Később ismét időt veszített, a Ferrarinak ugyanis gondjai voltak a telemetriai adatokkal, ennek orvosolásáig pedig a futamgyőztesnek a garázsban kellett maradnia.
A délutáni szakaszban aztán sikerült visszatérnie a pályára, legjobb időeredményével pedig a lista második helyére ugrott, miközben 64 megtett körrel „mentette a menthetőt”.
Őt Carlos Sainz követte, aki csak délután ült autóba (a Toro Rosso úgy döntött, felosztja a szerdai tesztet két aktív pilótája között), negyedikként pedig Stoffel Vandoorne-t rangsorolták. A fiatal belga az utolsó percekben futotta meg legjobbját, ami csak nyolc tizeddel maradt el Bottas eredményétől, és ami ennél is biztatóbb a McLaren számára, Vandoorne ma összesen 81 kört teljesített.
Pedig a McLaren nem hajtott végre komolyabb változtatásokat kedd óta, amikor Oliver Turvey mindössze 17 körig jutott. A hétvégét beárnyékoló MGU-H problémák azonban ma nem ismétlődtek meg. Nem meglepő tehát, hogy Éric Boullier az idei legjobb tesztnapként jellemezte a mait.
Az ötödikként végző Kevin Magnussen folytatta a fékek tesztelését, miközben a Force India, a Renault és a Williams versenyzőit is lehagyta.
Ami az amerikai istálló riválisait illeti: a Force India két aktív versenyzőjével próbálkozott, az eredménylistára pillantva pedig megfigyelhető, hogy míg Esteban Ocon néhány gyorsabb kört is teljesített, addig Sergio Pérez inkább a hosszabb etapokra figyelt. A Williamsnél a fejlesztőpilóta, Gary Paffet kapott lehetőséget (és futott összesen 126 kört), a Renault-nál pedig Szergej Szirotkin, aki idén először vihette pályára a francia gyár versenygépét.
A második bahreini tesztnap végeredménye:
1:31,280
1:31,574
+0,604
1:32,108
+0,828
1:32,120
1:32,142
+0,862
7. Danyiil Kvjat
1:32,213
8. Gary Paffett
1:32,253
+0,973
9. Szergej Szirotkin
1:32,288
1:32,568
11. Pascal Wehrlein
1:34,462
1:35,015